open-index/open-wikipedia-markdown huggingface dataset:
Tonje Grave

**Tonje Grave** (født 1968) er en norsk journalist og kommunikasjonsleder. 

Hun var konsernsjef i Oslo Taxi fra august 2022 til april 2025. Tidligere har hun hatt lederstillinger innen kommunikasjon ved blant annet Sunnaas sykehus, Universitetet for miljø- og biovitenskap, Nasjonalbiblioteket og Ullevål universitetssykehus. Hun har også ledet selskaper innen omsorg og rådgivning.

Grave er utdannet journalist fra Norsk journalisthøgskole og har studert statsvitenskap, mediefag samt PR, strategisk kommunikasjon og innovasjon ved Handelshøyskolen BI. Hun har erfaring som reporter og programleder i NRK og TV 2, og har også arbeidet i *[[Dagbladet]]* og som frilansjournalist i det sørlige Afrika.

## Referanser
Indias Grand Prix

**Indias Grand Prix** var et Formel 1-løp som ble arrangert på Buddh International Circuit ved New Delhi i India fra  til . 

Før det første besøket i 2011 signerte F1 en 5-års avtale med arrangørene i India om å kjøre Formel 1 til 2015, men kun 3 år ble gjennomført. 

Dette skjedde etter at politikerne i Uttar Pradesh-regionen så Formel 1 som underholdning og ikke en sport, dermed måtte Formel 1 betale skatter og avgifter de vanligvis ikke måtte betale andre plasser. Formel 1 sa de ville komme tilbake til India i 2015, etter en "pause" i 2014. Det ble senere flyttet til 2016 før hele kontrakten gitt ut, og løpene ble avlyst.

## Vinnere

## Referanser

## Eksterne lenker
*
Karin Vaage

**[[Karin Vaage]]** (født 21. februar 1925 Oslo) er en norsk skuespiller. 

## Filmografi
* 1938 – *[[Eli Sjursdotter]]*

## Eksterne lenker
*
Daniel Gosling

**Daniel Gosling** (født 2. februar 1990) er en engelsk fotballspiller som fra den 30. juni 2023 er klubbløs.

Han har spilt på alderbestemte landslag for England.

## Klubbfotball
### Plymouth Argyle FC
Gosling begynte sin profesjonelle karriere hos Plymouth Argyle og debuterte på A-laget bare 16 år og 310 dager gammel, den 9. desember 2006 mot Hull City AFC, da han kom inn som innbytter for den skadede kapteinen Paul Wotton. Gosling sin debut fra start kom 1. nyttårdag i 2007 mot Southampton FC at Home Park.

I begynnelsen av mars 2007 var han en uke hos Premiership klubben Chelsea FC sammen med lagkameratene Luke Summerfield og Scott Sinclair.

### Everton
Den 3. januar 2008 ble det kjent at Gosling skulle signere for Everton, bare dager etter at Evertons Lukas Jutkiewicz ble lånt ut til «the Pilgrims». Goslings overgang ble endelig dagen etter, og han fikk skjorte nr 32.

Den 4. februar 2009, skåret Gosling et mål på overtid i det 118.minutt, som sikret seieren 1-0 i en omkamp i 4. runde i FA Cup på Goodison Park mot erkerivalene Liverpool

### Newcastle
Den 22. juli 2010 ble det klart at Gosling skrev under på en fireårskontrakt med Newcastle United. Han gikk vederlagsfritt til klubben etter at spilleren ikke kom til enighet med Everton om en ny kontrakt.

### Bournemouth
Etter et år på utlån til Blackpool i 2013-2014 signerte Gosling en fireårskontrakt med Bournemouth 16. mai 2014.

## Landslagsspill
Hans gode form i 2007 gjorde at han ble plukket ut til England U17 for kvalifiseringskampene for U17 europamesterskapet. Gosling ble også tatt med på U17-laget i selve mesterskapet i 2007 i Belgia. England fikk sølvmedalje i mesterskapet og kvalifiserte seg til U17 verdensmesterskapet, der Gosling også ble med på laget.

## Referanser


## Eksterne lenker
*
Strimmelen

**Strimmelen** er et boliganlegg og en blindvei under Landåsfjellet på Landås i Årstad bydel i Bergen. Boligområdet omfatter Strimmelen 1–46 og Landåslien 15–31, og ligger i området hvor Strimmelen gård en gang lå.

## Reguleringsplanen for Bergensdalens østlige del
Det var stor boligmangel i etterkrigstiden – rundt 8&nbsp;000 boliger manglet i Bergen. Landås bydel preges sterkt av boligbyggingen som skjedde i etterkrigstiden. Den mest omfattende reguleringsplanen for Landås var planen for Bergensdalens østlige del, laget av arkitekt Harald Løkeland i 1951 som en idealby, en hageby med grøntarealer, lys og luft. Området ble utbygget årene 1956–61, og preges av 3-4 etasjers boligblokker. I reguleringsplanen for Bergensdalens østlige del var området med Strimmelen holdt utenfor. For dette område ble holdt en arkitektkonkurranse, hvor vilkåret var å skaffe minst 250 boliger. 

## Strimmelen boliganlegg
Arkitektkonkurransen ble vunnet av arkitekt Halfdan B. Grieg. Vinnerutkast fra 1951 fikk plass til 337 boliger fordelt på tre 11-etasjers høyhus, to 3-etasjers lavblokker og åtte 2-etasjers gavlhus. Boligprosjektet var den gang det største på Vestlandet. Halfdan Griegs vinnerutkast for boligbebyggelse på Strimmelen inkluderte både butikk, industri, barnehage, forsamlingslokaler og garasjer.

Utbyggingen av boligene ble satt i gang av Bergen kommune ved Strimmelen borettslag. Prosjektet ble etter en tid overført til Bergen og Omegn Boligbyggelag (BOB). Strimmelen ble ferdig utbygd i 1958. Butikken i Strimmelen 1 ble tegnet av Grieg i 1957 og oppført av Bergen samvirkelag.

Kunsthistorikeren Robert Kloster skrev i 1958 om nybyggene på Strimmelen at han 
:«*noterer med glede visse framtredende kvaliteter. I første rekke den myndige utnyttelse av terrengets muligheter. markert av den fallende buen i den lave rekkehusbebyggelsen mot nord, og den motgående og litt krappere trapperytmen i gavlhusrekken mot syd. Bak ligger de tre stramme høyblokkene inn mot fjellsiden som demper de svære dimensjonene uten å svekke kontrastvirkningen mellom blokkene og forgrunnens lave rekkehus...den storlinjede rytmen og suverene grupperingen i anlegget.*»

## Utmerkelser
Det særegne boligområde preges av en vellykket gruppering av bygningsvolumer og terrengtilpasning. Anlegget fikk Det Nyttige Selskabs premie for god arkitektur i 1959. I 1961 ble boliganlegget Strimmelen, Landåslien/Natlandsveien, premiert med A. C. Houens fonds diplom.

Strimmelen er i dag markert som verneområde i Bergen kommunes kommunedelplanen for Landås.

## Referanser


## Eksterne lenker
* Bergen byleksikon på nett, om Strimmelen
* Strimmelen borettslags 50-årsskrift fra 2008 
* https://www.arstadposten.no/2020/07/17/ildkule-eksploderte-pa-landasfjellet-ovenfor-strimmelen-gard/ Meteoritt i mai 1884: «Ildkule eksploderte ovenfor Strimmelen gård», ''Årstadposten
Hans Scheib

**[[Hans Scheib]]** (født 28. juli 1905 i Berlin, død	10. juni 1957) var en tysk filmfotograf som hovedsakelig laget filmer i Tyskland og Spania, men også fotograferte Eli Sjursdotter i 1938.
 
## Filmografi
*1948 – *Póker de ases* 
*1947 – *La Calumniada* 
*1947 – *Los Mandamientos de la Ley de Dios* 
*1947 – *El Real palacio de Aranjuez* 
*1946 – *El Emperador del mundo* 
*1946 – *La Santa Misa* 
*1946 – *La virgen, capitana de nuestra historia*
*1946 – *La Iglesia Católica* 
*1946 – *Las Oraciones: El Avemaría, la Salve, el Rosario* 
*1946 – *Las Oraciones: El Padrenuestro, el Credo* 
*1946 – *Los Sacramentos: Bautismo y Confirmación* 
*1946 – *Los Sacramentos: La Eucaristía* 
*1946 – *Los Sacramentos: Orden Sacerdotal y Matrimonio* 
*1946 – *Los sacramentos: Penitencia y Extremaunción* 
*1945 – *El destino se disculpa* 
*1944 – *Arribada forzosa* 
*1943 – *El abanderado* 
*1943 – *Schottis* 
*1943 – *Forja de almas* 
*1943 – *La sévillane* 
*1943 – *La Patria chica* 
*1942 – *¿Por qué vivir tristes?* 
*1941 – *El crucero Baleares* 
*1941 – *Bali - Kleinod der Südsee* 
*1940 – *Los hijos de la noche* 
*1940 – *Rápteme usted* 
*1939 – *Los Cuatro robinsones* 
*1939 – *La Canción de Aixa* 
* 1939 – *[[La marquesona]]* 
* 1938 – *[[Eli Sjursdotter]]* 
*1938 – *Olympia 1. Teil - Fest der Völker* (ikke kreditert) 
*1938 – *Olympia 2. Teil - Fest der Schönheit* (ikke kreditert) 
*1938 – *Mariquilla Terremoto* 
*1934 – *Palos brudefærd* 
*1933 – *Insel der Dämonen* 
*1929 – *Z dnia na dzien* 
*1929 – *[[Kvinnen man lengter efter|Die Frau, nach der man sich sehnt]]* 
*1928 – *Der Herzensphotograph* 
*1928 – *Revolutionshochzeit* 
*1927 – *Bilderbogen der Ehe* 
*1924 – *Die Stimme des Herzens* 
*1924 – *Ein Traum vom Glück* 
*1924 – *Nanon*

## Referanser


## Eksterne lenker
*
Emília Rotter

**Emilie Rotter** (født 8. september 1906 i Budapest, død 28. januar 2003) var en ungarsk kunstløper som deltok i de olympiske vinterleker 1932 i Lake Placid og  1936 i Garmisch-Partenkirchen

Rotter vant en olympisk bronsemedalje i kunstløp i Vinter-OL 1932 i Lake Placid. Hun kom på tredjeplass i parløp med László Szollás, bak det franske paret Pierre Brunet / Andrée Brunet og Sherwin Badger / Beatrix Loughran fra USA.

Fire år senere, i Vinter-OL 1936 i Garmisch-Partenkirchen vant de sin andre olympiske bronsemedalje i parløp.

Rotter og Szollas ble verdensmester i parløp fem ganger i perioden 1931 til 1936.

## OL-medaljer
* 1932  Lake Placid -  Bronse i kunstløp, parløp (sammen med László Szollás)
* 1936  Garmisch-Partenkirchen -  Bronse i kunstløp, parløp (sammen med László Szollás)

## VM-medaljer
* VM 1931  Berlin -  **Gull** i kunstløp, parløp (sammen med László Szollás) 
* VM 1933  Stockholm -  **Gull** i kunstløp, parløp (sammen med László Szollás) 
* VM 1934  Helsingfors -  **Gull** i kunstløp, parløp (sammen med László Szollás) 
* VM 1935  Budapest -  **Gull** i kunstløp, parløp (sammen med László Szollás) 
* VM 1932  Montréal -  Sølv i kunstløp, parløp (sammen med László Szollás)

## Referanser


## Eksterne lenker
*
Mathis Bolly

**Mathis Gazoa Kippersund Bolly** (født 1990) er en norsk-ivoriansk fotballspiller som fra den 31. desember 2024 er klubbløs.

Fra 2008 til begynnelsen av januar 2013 spilte Bolly for . Han kom da fra spill for juniorlaget til Holmlia. 

Bolly spilte fotball for  og  i de aldersbestemte klassene før familien flyttet til Holmlia. Han har norsk mor og far fra Elfenbenskysten. 

I 2006 begynte han på idrettsfag ved Bjerke videregående skole på Linderud i Oslo. I 2008 ble han hentet til juniorlaget til LSK. Han spilte noen juniorkamper for LSK, men kom seg raskt inn på rekruttlaget i andre divisjon, og fikk fast plass på der.

Bolly debuterte for LSKs A-lag den 1. september 2008 i eliteserien, da han i det 90. spilleminutt kom inn som reserve for Karim Essediri i hjemmekampen mot . I februar 2009 ble han tatt ut til Norges U19-landslags vinterturnering på La Manga. 

Den 2. januar 2013 ble Bolly klar for den tyske Bundesliga-klubben Fortuna Düsseldorf, hvor han skrev under på en avtale med en varighet på 3,5 år.

## Se også
* Liste over kjente elever ved Bjerke videregående skole

## Referanser


## Eksterne lenker
* 
* Kanari-fansen.no: Spillerprofil på Kanaripedia
Faure Gnassingbé

**Faure Gnassingbé** (født 6. juni 1966) er politiker og utdannet økonom i Togo. Han er sønnen til den tidligere presidenten Gnassingbé Eyadéma.

Han ble medlem i togolesiske parlamentetet i 1998. I 2002 skrev faren hans under på en lov som gjorde det mulig for sønnen hans å overta som president etter ham.

To dager etter at faren døde i februar 2005 utnevnte Gnassingbé seg til president med støtte fra det militære. Etter sterkt internasjonalt press måtte han trekke seg og godta et nyvalg. Etter valget ble han erklært som vinner men opposisjonen i landet nektet å godta valgresultatet. Formelt overtok han som president i mai 2005.

I oktober 2021 mottok Faure Gnassingbé "HeForShe" -utmerkelsen fra UN Women fredag ​​for sin politikk for å fremme kvinner, og likestilling og likestilling, kunngjorde regjeringsportalen République Togolaise. HeForShe (Lui pour Elle) er en global solidaritetsbevegelse ledet av UN Women for større likestilling og likestilling. Fredag ​​mottok HeForShe -skillet fra UN Women, for sin politikk for å fremme kvinner, og likestilling og likestilling, kunngjør regjeringsportalen Togolesisk republikk. HeForShe (Him for Her) er en global solidaritetsbevegelse ledet av UN Women for større likestilling og likestilling.

## Referanser


## Eksterne lenker
*
Store halvakse

Den **store halvakse** er innen geometri brukt til å beskrive dimensjonene til ellipser og hyperbler.

## Ellipse

Hovedaksen eller *storeaksen* i en ellipse er den største diameteren, det vil si en linje som går gjennom senteret og begge brennpunktene og som ender i de to punktene på ellipsen som er lengst fra hverandre. Den store halvaksen er halvparten av hovedaksen og strekker seg fra ellipsens sentrum, gjennom ett brennpunkt og ut til ellipsens periferi. For en sirkel, som er et spesialtilfelle av en ellipse, er den store halvaksen det samme som radiusen i sirkelen. 

Den store halvaksens lengde a er relatert til den lille halvaksen b gjennom eksentrisiteten e og halve latus rectum \ell som følger:

:b = a \sqrt{1-e^2},\,
:\ell=a(1-e^2),\,
:a\ell=b^2.\,

En parabel kan dannes som grensen til en rekke av ellipser når ett brennpunkt holdes konstant og det andre flyttes vilkårlig lengre bort mens \ell holdes konstant. Da vil a\,\! og b\,\! gå mot uendelig, og a raskere enn b.

Den store halvaksen er middelverdien av den minste og største avstanden fra ett brennpunkt til ellipsens periferi. Hvis man bruker polarkoordinater, og holder ett brennpunkt i origo og den andre på den positive x-aksen, får man:

: r(1-e\cos\theta)=\ell.\,

Middelverdien av r={\ell\over{1+e}}\,\! og r={\ell\over{1-e}}\,\! blir da:

: a={\ell\over 1-e^2}.\,

## Hyperbel

Den store halvaksen, eller *halve førsteaksen*, i en hyperbel er halvparten av den minste avstanden mellom de to grenene. Hvis den store halvaksen er orienteret i x-retning og har lengde a er:

: \frac{\left( x-h \right)^2}{a^2} - \frac{\left( y-k \right)^2}{b^2} = 1.

Uttrykt med halve latus rectum og eksentrisiteten har man:

: a={\ell \over e^2-1 }. 

## Astronomi

## Eksterne lenker
* Store og lille halvakse i en ellipse, interaktiv animasjon
Zhoushan

**Zhoushan** (kinesisk: 舟山; pinyin: *Zhōushān*) er et byprefektur i provinsen Zhejiang i det østre Kina, som omfatter Zhoushanøyene utenfor provinsens nordøstre kyst. Det sentrale Zhoushan, før kjent som Dinghai, hadde 169&nbsp;761 innbyggere ved folketellingen i 2000, med totalt én million innbyggere i hele byprefekturet som administreres. Byprefekturet er provinsens minste, både av areal og innbyggertall.
 
## Administrativ inndeling
Zhoushans byprefektur er inndelt i to bydistrikter og to fylker.

Zhoushans to bydistrikter hadde totalt 715&nbsp;685 innbyggere i år 2000, på et areal på 1&nbsp;028 kvadratkilometer.

Zhoushans byprefektur omfatter ikke bare det sentrale Zhoushan, men også et antall andre større eller mindre byer. Det sentrale Zhoushan er inndelt i fire gateområder (*jiedao*) som hadde totalt 169&nbsp;761 innbyggere i år 2000. Andre større steder er Shenjiamen (også kjent som Putuo) med 146&nbsp;788 innbyggere samme år, og Gaoting (71&nbsp;863 innbyggere).

## Historie
Zhoushan har lenge vært et viktig handelssted i Kinas sjøhandel. Under første opiumkrig (1839–1842) ble øya okkupert av admiral Charles Elliot og ble ikke tilbakelevert før i 1846, da Qing-regjeringen hadde utbetalt krigsskadeerstatning i pakt med Nanjingtraktaten.

## Samferdsel
Kinas riksvei 329 går gjennom området, fra Hangzhou via Shaoxing og Ningbo til Putuo på Zhoushanøyene.

Den lange hengebroen Xuhoumenbroen (riksvei 329) er i byprefekturet. Den var Kinas lengste hengebro da den ble åpnet for trafikk i 2008, og inngår i en serie på fem broer som – når de alle er ferdige – gir Zhoushanøyene fastlandsforbindelse.

## Referanser
Putuo

**Putuo** kan være:

*Bydistriktet Putuo i Shanghai i Folkerepublikken Kina;
*Bydistriktet Putuo i byprefekturet Zhoushan i provinsen Zhejiang i Kina.
USA under Vinter-OL 1936

**USA under Vinter-OL 1936**. Femtifem sportsutøvere fra USA, førtiseks menn og ni kvinner, deltok i åtte sporter under Vinter-OL 1936 i Garmisch-Partenkirchen. De deltok i alpint, bobsleigh, langrenn, kunstløp, skihopping, skøyter, ishockey og kombinert. USA kom på åttendeplass med en gull- og tre bronsemedaljer. 

## Medaljer

 
## Medaljevinnerne

## Eksterne lenker
*  United States at the 1936 Garmisch-Partenkirchen Winter Games  på Sports-reference.com/olympics
Raúl Alfonsín

**Raúl Alfonsín** (født 12. mars 1927 i Chascomús, provinsen Buenos Aires, død 31. mars 2009), var en argentinsk politiker. Han var Argentinas president 1983–1989, den første demokratisk valgte etter militærdiktaturet 1976–1983.

## Biografi
Alfonsin fikk en militær utdannelse og studerte deretter jus. Han ble cand.jur. i 1950 og åpnet samme år advokatpraksis i Chascomús. Allerede i studietiden hadde han vært medlem av *Movimiento de Intransigenica y Renovación (bevegelsen for modernisering og fornyelse)* som var en gren av det radikale partiet *Union Civica Radical*. Han ble valgt inn i kommunestyret i sin hjemby i 1950 og to år senere ble han valgt inn i provinskongressen. I 1953 ble han arrestert. I 1963 ble han valgt inn i den nasjonale kongressen, men han sa fra seg plassen i protest mot at president Arturo Umberto Illia ble styrtet ved et militærkupp i 1966.

## Referanser


## Kilder
* *[[Hvem Hva Hvor]]* 1988 side 118
Gilbert Colgate

**Gilbert Bayard Colgate, jr.** (1899–1965) var en amerikansk sportsutøver som deltok i de olympiske leker 1936 i Garmisch-Partenkirchen.

Colgate vant en olympisk bronsemedalje i bobsleigh under vinter-OL 1936 i Garmisch-Partenkirchen. Han kom på tredjeplass i toerbob sammen med Richard Lawrence bak sine landsmenn Ivan Brown og Alan Washbond og sveitsisk lag. Konkurransen ble avviklet i 14. og 15. februar 1936.

## OL-medaljer
* 1936  Garmisch-Partenkirchen -  Bronse i bobsleigh, toerbob  USA

## Eksterne lenker
*
Østerrike under Vinter-OL 1936

**Østerrike under Vinter-OL 1936**. Seksti sportsutøvere fra Østerrike, femti menn og ti kvinner, deltok i åtte sporter under Vinter-OL 1936 i Garmisch-Partenkirchen. De deltok i alpint, bobsleigh, kunstløp, langrenn,  skøyter, skihopping, kombinert og ishockey. Østerrike kom på sjetteplass med en gull-, en sølv- og to bronsemedaljer. 

## Medaljer

 
## Medaljevinnerne
Die Prinzen

**Die Prinzen** er ei tysk a cappella-gruppe fra Leipzig som ble opprettet i 1987. De har hatt store slagere som *Milionär*, *Deutschland*, *Alles Nur Geklaut* og *Gabi und Klaus*.

Tekstene deres er ofte humoristiske med kritikk av den tyske regjering og politikk. 

Gruppen består av Sebastian Krumbiegel, Tobias Künzel, Wolfgang Lenk, Jens Sembdner, Henri Schmidt, Mathias Dietrich og Ali Zieme.

## Referanser


## Eksterne lenker
* 
*
Løve (andre betydninger)

**Løve** eller **løven** kan vise til

*Løve, pattedyr
*Løven (stjernetegn)
*Løven (stjernebilde)
*Løve (symbol)
*Løven (sjakkåpning)
* Fiskearten laue kalles tidvis også «løve»
Markane

**Markane** er ei jordbruksgrend som ligger delvis i Stryn kommune i Vestland fylke og Hornindal i Volda kommune i Møre og Romsdal fylke. Markane grenser til Hornindalsvatnet i vest og Tverrfjellet/Hogden i øst. Arealet er ca. 25–30&nbsp;km² med 300 innbyggere.

Skianlegget Ullsheim er drevet av Markane Idrettslag. I 1996 arrangerte klubben Norgesmesterskapet på ski (nordiske greiner) der, og det er også arrangert NM i skiskyting, og junior-VM i nordiske grener, samt flere norgescuper.

På Maurset er det registrert flere gravhauger og graver fra jernalderen.

Navnet Markane kommer fra skog. Tidligere skrivemåte var Markerne, senere Markene (uttales Markjene). Navnet ble senere endret til Markane.

## Referanser
Bellevue (Washington)

**Bellevue** er en by i delstaten Washington, i King County. Fra Seattle ligger Bellevue til øst, tvers over innsjøen Lake Washington, og byene er forbundet ved flere flytebroer. Byen var lenge regnet som forstad og drabantby til Seattle, men i senere år har byen hatt en betydelig vekst i næringslivet og bygningsmassen inkluderer flere høyhus og skyskrapere. Byen har 130 000 arbeidsplasser, som overstiger antall innbyggere.

Området Bellevue ligger ved var inntil 1900-tallet preget av tykk skog og myrer. Oppdagelsen av kullforekomster bidro til at mye av skogen ble ryddet, og at arealer ble benyttet til jordbruk. Mye av arealen ble utviklet av japansk-amerikanere, men under andre verdenskrig ble mange av disse sendt vekk og internert. Den første broen over Lake Washington ble bygget i 1940 og bidro til å gjøre området til en drabantby. Bellevue fikk bystatus i 1953, opprinnelig med at areal på 12&nbsp;km², men byen har vokst etter flere sammenslåinger.

## Referanser


## Eksterne lenker
*
Finansdepartementet (Island)

:*For finansdepartementer i andre land, se [[Finansdepartement]]*
**Finansdepartementet** (islandsk: *Fjármálaráðuneytið*) er et departement i den islandske regjeringen. Det har ansvaret for økonomien til regjeringen.

## Organisasjon
Den øverste tjenestemannen i finansdepartementet er Baldur Gudlaugsson, som ble utnevnt til permanent sekretær i 1999. Han leder den daglige driften av departementet, og er hovedkontaktpunktet mellom finansministeren og embetsverket. Departementet er organisert i seks avdelinger, som hver ledes av en generaldirektør. I tillegg jobber det ca. 80 personer i staben. Avdelingene er som følger:

*Administrasjonsavdelingen
*Budsjettavdelingen
*Økonomiavdelingen
*Kapitalstyringsavdelingen
*Personalavdelingen
*Avdelingen for skatt og jus

## Tidligere finansministre
### Kongeriket Island (1918 – 1942)
* Björn Kristjánsson (1917)
* Sigurður Eggerz (1917 – 1920)
* Magnús Guðmundsson (1920 – 1922)
* Magnús Jónsson (1922 – 1923)
* Klemens Jónsson (Heimastjórnarflokkurinn) (1923 – 1924)
* Jón Þorláksson (Íhaldsflokkurinn) (1924 – 1927)
* Magnús Kristjánsson (Framsóknarflokkurinn) (1927 – 1928)
* Tryggvi Þórhallsson (Framsóknarflokkurinn) (1928 – 1929)
* Einar Árnason (Framsóknarflokkurinn) (1928 – 1931)
* Tryggvi Þórhallsson (Framsóknarflokkurinn) (1931)
* Ásgeir Ásgeirsson (Framsóknarflokkurinn) (1931 – 1934)
* Eysteinn Jónsson (Framsóknarflokkurinn) (1934 – 1939)
* Jakob Möller (Sjálfstæðisflokkurinn) (1939 – 1942)

### Republikken Island (1942 – i dag)

* Björn Ólafsson (*uavhengig*) (1942 – 1944)
* Pétur Magnússon (Sjálfstæðisflokkurinn) (1944 – 1947)
* Jóhann Þ. Jósefsson (Sjálfstæðisflokkurinn) (1947 – 1949)
* Björn Ólafsson (Sjálfstæðisflokkurinn) (1949 – 1950)
* Eysteinn Jónsson (Framsóknarflokkurinn) (1950 – 1954)
* Skúli Guðmundsson (Framsóknarflokkurinn)  (1950 – 1954)
* Eysteinn Jónsson (Framsóknarflokkurinn) (1954 – 1958)
* Guðmundur Í. Guðmundsson (Alþýðuflokkurinn) (1958 – 1959)
* Gunnar Thoroddsen (Sjálfstæðisflokkurinn) (1959 – 1965)
* Magnús Jónsson (Sjálfstæðisflokkurinn) (1965 – 1971)
* Halldór E. Sigurðsson (Framsóknarflokkurinn) (1971 – 1974)
* Matthías Á. Mathiesen (Sjálfstæðisflokkurinn) (1974 – 1978)
* Tómas Árnason (Framsóknarflokkurinn) (1978 – 1979)
* Sighvatur Björgvinsson (Alþýðuflokkurinn) (1979 – 1980)
* Ragnar Arnalds (Alþýðubandalagið) (1980 – 1983)
* Albert Guðmundsson (Sjálfstæðisflokkurinn) (1983 – 1985)
* Þorsteinn Pálsson (Sjálfstæðisflokkurinn) (1985 – 1987)
* Jón Baldvin Hannibalsson (Alþýðuflokkurinn) (1987 – 1988)
* Ólafur Ragnar Grímsson (Samfylkingin) (1989 – 1991)
* Friðrik Sophusson (Sjálfstæðisflokkurinn) (1991 – 1998)
* Geir H. Haarde (Sjálfstæðisflokkurinn) (1998 – 2005)
* Árni M. Mathiesen (Sjálfstæðisflokkurinn) (2005 – 2009)
* Steingrímur J. Sigfússon (Vinstri hreyfingin – grænt framboð) (2009 – 2013)
* Bjarni Benediktsson (Sjálfstæðisflokkurinn) (2013 – 2017)
* Benedikt Jóhannesson (Viðreisn) (2017)
* Bjarni Benediktsson (Sjálfstæðisflokkurinn) (2017 – d.d)

## Eksterne lenker
*
Hedemarksbanen

**Hedemarksbanen** er et av de opprinnelige navnene på jernbanen mellom Eidsvoll og Hamar. Et annet navn var Eidsvold&ndash;Hamarbanen, med banemerket **E.H.B** malt på rammen til vognene denne banen eide. Denne 58,6 km lange jernbanen ble satt med i drift normalspor 8. november 1880 og offisielt åpnet 11. oktober 1880 av kong Oscar II. Banen inngikk sammen med Rørosbanen og Meråkerbanen i fellesbetegnelsen Nordbanerne, som ikke må forveksles med Nordbanen som er en eldre betegnelse på Gjøvikbanen med sidelinjer. Hedemarksbanen forbandt Hovedbanen med Rørosbanen og skapte sammenhengende jernbaneforbindelse mellom Kristiania og Trondheim. Hovedbanen ble anlagt blant annet for å forbinde båttrafikken på Mjøsa/Vorma med Christiania. I 1852 ble de to dampbåtene på Mjøsa kjøpt av de britiske jernbanebyggerne Ricardo, Peto og Brassey. Hamar fikk bystatus i 1849 blant på bakgrunn av ønske om å styrke handelen mellom Hedmarken/Østerdalen og Christiania. DS «Skibladner» og «Færdesmannen» ble satt i rutefart i 1856, to år etter at Hovedbanen åpnet. Det var da fire dampskip på Mjøsa. Men det var problemer med is på vinteren.

Anleggeskostnadene ble på den tiden anslått til 2,4 millioner kroner. Muligheten for å la Solørbanen inngå som del av forbindelsen Kristiania-Trondheim ble vurdert på den tiden. Før anlegget ble vedtatt sto det politisk strid om banen skulle føres via Hamar eller via Hørsand stasjon. Den foreslåtte linjen mot Hørsand gikk fra Linderudsjøen, over Kolomyrene (mellom Kolomoen og Vallset kirke) og forbi Romedal kirke. En mer vestlig trase fra Tangen mot Linstad ble også vurdert, og tilknytning til Rørosbanen på Hornmoen ved Ilseng ble vurdert. Samtidig som denne striden pågikk ble det på Hamar tatt initiativ til finansiering av jernbane Hamar-Lillehammer (med sikte på videreføring opp Gudbrandsdalen). Før Hedemarksbanen åpnet gikk det post en gang dalig mellom Hamar og Kristiania med båt via Eidsvoll. Etter åpning gikk posten to ganger daglig. Hedemarksbanen førte til at Hamars rolle som sentrum i innlandet ble forsterket. Det var opprinnelig sporbrudd på Hamar mellom normalspor og smalspor. Båttrafikken på Mjøsa var innstilt flere måneder mens innsjøen var islagt om vinteren.

I 1890 vedtok Stortinget å forlenge Hedemarksbanen oppover langs Mjøsas østside og videre opp Gudbrandsdalen helt til Otta. Det nye baneselskapet ble derfor kalt Eidsvoll&ndash;Ottabanen og senere også Eidsvoll&ndash;Dombåsbanen. Dermed opphørte *Hedemarksbanen* som offisielt navn på banestrekningen mellom Eidsvoll og Hamar. I dag inngår den som en del av Dovrebanen.

## Referanser
Árni M. Mathiesen

**Árni Matthias Mathiesen** (født 1958) er en islandsk politiker.

Han var Islands finansminister fra 2005 til 2009, da Geir H. Haardes andre regjering gikk av. Før dette, fra 1999 til 2005 var han Fiskeri- og landbruksminister.

Mathiesen ble valgt inn på Alltinget første gang i 1991, og var da den yngste representanten, med 33 år.

Han er utdannet veterinær, er gift med Steinunn Kristín Friðjónsdóttir, og har tre døtre.

## Referanser


## Eksterne lenker
*
Ken Farmer

**Kenneth «Ken» Pentin Farmer** (født 26. juli 1912 i Westmount i Québec, død 12. januar 2005) var en canadisk ishockeyspiller som deltok i de olympiske vinterleker 1936 i Garmisch-Partenkirchen.

Farmer spilte på det canadiske amatørlaget *Port Arthur Bearcats* som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene. Farmer ble med fjorten poeng, ti mål og fire assist, nest beste spillere under OL-turneringen.

Han var fra 1953 til 1961 leder for *Canadian Olympic Association* og i 1981 ble han tildelt Order of Canada, landets høyeste sivile orden.

## OL-medaljer
* OL 1936  Garmisch-Partenkirchen -  Sølv i ishockey  Canada

## Referanser


## Eksterne lenker
*
Quzhou (Zhejiang)

**Quzhou** (kinesisk: 衢州市; pinyin: *Qúzhōu*) er et byprefektur i provinsen Zhejiang i Folkerepublikken Kina. Det hadde en befolkning på 2,46 millioner innbyggere i 2004, og har et areal på 8836,52 km².

Her ligger hovedkvarteret og produksjonsanlegg for Wuxijiang-demningen, som gir energi til et større industrikompleks i prefekturet.

## Administrative enheter
Quzhou består av to bydistrikter, ett byfylke og tre fylker:

* Bydistriktet Kecheng – 柯城区 *Kēchéng Qū* ;
* Bydistriktet Qujiang – 衢江区 *Qújiāng Qū* ;
* Byfylket Jiangshan – 江山市 *Jiāngshān Shì* ;
* Fylket Changshan – 常山县 *Chángshān Xiàn* ;
* Fylket Kaihua – 开化县 *Kāihuà Xiàn* ;
* Fylket Longyou – 龙游县 *Lóngyóu Xiàn*.

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Eksterne lenker
* 
* Lokalregjeringens hjemmesider
Jinhua

**Jinhua** (kinesisk: 金华市, pinyin: *Jīnhuá Shì*) er et byprefektur i provinsen Zhejiang i Folkerepublikken Kina. Jinhua har en velutviklet økonomi, og ligger ca. 300 kilometer sør for Shanghai, i en dal. 

Jinhua har ca. 4,5 millioner innbyggere og et areal på 10.900 km².

Jinhua er kjent for sine matspesialiteter jinhuaskinke og dousha subing, det siste søtt bakverk av røde bønner. 

## Administrative enheter
Jinhua består av to bydistrikter, fire byfylker og tre fylker:

* Bydistriktet Wucheng – 婺城区 *Wùchéng Qū* ;
* Bydistriktet Jindong – 金东区 *Jīndōng Qū* ;
* Byfylket Lanxi – 兰溪市 *Lánxī Shì* ;
* Byfylket Yongkang – 永康市 *Yǒngkāng Shì* ;
* Byfylket Yiwu – 义乌市 *Yìwū Shì* ;
* Byfylket Dongyang – 东阳市 *Dōngyáng Shì* ;
* Fylket Wuyi – 武义县 *Wǔyì Xiàn* ;
* Fylket Pujiang – 浦江县 *Pǔjiāng Xiàn* ;
* Fylket Pan'an – 磐安县 *Pán'ān Xiàn*.

## Samferdsel
### Luftfart
Jinhua betjenes av Yiwu lufthavn i fylket Yiwu.

### Vei
Kinas riksvei 330 løper gjennom området. Den fører nordvestover fra Wenzhou i Zhejiang til Shouchang i Jiande i samme provins.

## Eksterne lenker
* 
* Residence of Prince Shi of Taiping Heavenly Kingdom
* Main Hall of Tianning Temple
* Zhejiang Provincial Department of Culture
* Tiedianyao yizhi
* Falong si jingchuang
Wucheng

**Wucheng** kan være:
*Bydistriktet Wucheng i byprefekturet Jinhua i provinsen Zhejiang i Folkerepublikken Kina;
*Fylket Wucheng i byprefekturet Dezhou i provinsen Shandong i Kina.
Robert Penn Warren

**Robert Penn Warren** (født 24. april 1905 i Guthrie, Kentucky, død 15. september 1989 i Stratton, Vermont) var en amerikansk forfatter, lyriker og litteraturkritiker. Han har mottatt tre Pulitzerpriser: i 1947 for romanen *[[Alle kongens menn]]* og lyrikkprisen i 1957 og 1979. Han er den eneste som har vunnet Pulitzerprisen for roman og lyrikk.

*Alle kongens menn* var løst basert på politikeren Huey Pierce Long, som blant annet var guvernør i Louisiana og senator. Boken følger politikeren «Willie Stark» gjennom journalisten «Jack Burden». Boken ble filmet i 1949, og vant Oscar for beste film. Boken ble også filmet i 2006.

## Referanser


## Eksterne lenker
* 
* 
*
Scary Kids Scaring Kids

**Scary Kids Scaring Kids **(ofte forkortet **SKSK**) var en amerikansk post-hardcoregruppe, som ble startet i Gilbert i Arizona, i 2002. Navnet 'Scary Kids Scaring Kids' kommer fra en sang på Cap'n Jazz' album med samme havn. Gruppa ble ga seg etter en avsjedsturné i 2010.

## Historie
### Starten
Gruppa, som opprinnelig var sammensatt av vokalist Tyson Stevens, gitarist Chad Crawford og Steve Kirby, og trommis Peter Costa, spilte inn sin selvfinansierte debut-EP, *[[After Dark EP | After Dark ]]*, mens de fortsatt gikk på videregående. *After Dark* ble gitt ut på nytt av Immortal Records i 2005. Gruppa ble nesten nedlagt, men medlemmene bestemte seg for å være musikere på heltid, de finasierte dette med å vaske biler, naken, samt å ta opp lån for å finansiere sine turene. 
Gruppa ga ut sitt første hele album i 2005, kalt *[[The City Sleeps in Flames]]*, som ble spilt inn i fem uker og produsert av Brian McTernan. *The City Sleeps In Flames* reflekterer mange personlige utfordringer gruppa møtte mens de var på turné, langt borte fra sine venner og familie. 

### Album og oppløsning
Albumet *[[Scary Kids Scaring Kids (album)|Scary Kids Scaring Kids]]* ble gitt ut 28. august 2007 og produsert av Don Gilmore i North Hollywood, California. I januar 2008 fikk gruppa en *Libby Award* av PETA for *Beste Nykommere*.

Scary Kids forlot Immortal Records, før selskapet gikk konkurs og signerte en ny avtale med RCA Records. Etter en turné høsten 2008, annonserte at de vil jobbe på deres tredje album etter at de hadde fullført turnéen.

30. november 2009, postet Pouyan en offisiell uttalelse om at gruppa var oppløst.

## Medlemmer
;Siste medlemmer
*Tyson Stevens – vokalist(2002–2010) (død)
*Chad Crawford – gitar (2002–2010)
*DJ Wilson – bass (2002–2010)
*Pouyan Afkary – keyboard (2002–2010)
*Steve Kirby – gitar (2004–2010)
*Derek Smith – trommer, perkusjon (2009–2010)

;Tidligere medlemmer
*Peter Costa – trommer, perkusjon (2002–2005)
*Justin Salter – trommer, perkusjon (2005–2007)
*Tanner Wayne – trommer, perkusjon (2009)

;Turnémedlemmer
*Eric Jandacek – gitar (2007)
*Brandon Bolmer – vokal (2009)
*Craig Mabbitt – vokal (2009)
*Cove Reber – vokal (2009)

## Diskografi
;Studioalbum
**[[The City Sleeps in Flames]]* (2005)
**[[Scary Kids Scaring Kids (album)|Scary Kids Scaring Kids]]* (2007)

;EP-er
**[[After Dark (EP)|After Dark]]* (2003)

;Andre innspillinger
**[[Punk Goes 90s]]* (2006)

## Referanser
Arne Bornebusch

**Arne Bornebusch** (født *Arne Folke Harald Bornebusch* 10. desember 1905 i Hjortsberga, Blekinge, død 13. oktober 1973 i Johannes församling, Stockholm) var en svensk regissør og manusforfatter.

Bornebusch var gift med Maj-Annika Backelin. 

Barn:
* Lars Peder Gustaf Rudolf
## Filmografi
### Regi
#### Langfilm
* 1948 – *[[De kämpade för sin frihet]]* 
* 1945 – *[[Det var en gång...]]*  
* 1940 – *[[Frestelse (film)|Frestelse]]*
* 1940 – *[[Mannen som alla ville mörda]]* 
* 1938 – *[[Eli Sjursdotter]]*  
* 1938 – *[[Sol över Sverige]]*
* 1936 – *[[Våran pojke]]*
* 1936 – *[[Kvartetten som sprängdes (1936)|Kvartetten som sprängdes]]*
* 1935 – *[[Skärgårdsflirt]]*
#### Kortfilm
*1949 – *Tambi*
*1948 – *Från lillstuga till storföretag* 
*1948 – *Det hände i arbetet* 
* 1946 – *[[Välkomna till oss]]* 
*1946 – *Nya melodier* 
*1946 – *Erlander i närbild* 
*1943 – *Vi* 
*1943 – *Ett lyckat bak* 
*1942 – *Scouter i beredskap* 
*1942 – *Per Albin regerar* 
*1941 – *Cyklister på Eriksgata* 
*1941 – *Arbetsblocket Sverige* 
*1940 – *Loviselunds järnvägar* 
* Vi säljer Luma (ukjent år 1940-tallet) 
*1939 – *Vintersemester* 
*1939 – *Olja ur jorden* 
* 1935 – *[[Stockholmsmelodi]]*
*1935 – *Manéa, söderhavets son* 
*1934 – *Stockholmskuriosa* 
*1934 – *Nordens Venedig* 
*1934 – *Efter kl. 5* 
*1933 – *Hur behandlar du din hund* 

### Filmmanus
#### Langfilm
* 1946 – *[[Harald Handfaste]]*
* 1945 – *[[Det var en gång... ]]* 
* 1940 – *[[Frestelse|Frestelse (film)]]*
#### Kortfilm
*1949 – *Tambi*
*1948 – *Jubileumskatalogen berättar* 
*1948 – *Från lillstuga till storföretag* 
*1943 – *Vi* 
*1943 – *Ett lyckat bak* 
*1942 – *Scouter i beredskap* 
*1935 – *Slalom* 
*1934 – *Efter kl. 5* 

### Forteller
*1944 – *Bland kåkar och paletter*
* Oidentifierad Hälsans ABCD (muligens 1943)
*1943 – *Vi*
*1943 – *Skogsluffare* 
*1942 – *Tandberg - Musina* 
*1941 – *Arbetsblocket Sverige* 
*1940 – *Loviselunds järnvägar* 
*1940 – *Fribrottning* 
*1939 – *Vintersemester* 
*1939 – *Vi går på långtur* 
*1939 – *Olja ur jorden* 
*1939 – *Näktergalen* 
*1939 – *Emalj* 
*1939 – *Die schweizer Landsgemeinde* 
*1938 – *Våra barn och andras ungar* 
*1937 – *Från Bergslagsbygd till Dalafjäll* 
*1937 – *Ett sommarkåseri om Norrköping* 
*1936 – *Vårt dagliga knäckebröd* 
*1936 – *Hantverk med anor - tjärbränning* 
*1936 – *Den vita våren* 
*1935 – *Vad är klockan?* 
*1935 – *Stockholmsmelodi* 
*1935 – *Slalom* 
*1935 – *Mot höjderna* 
*1935 – *Manéa, söderhavets son* 
*1934 – *Stockholmskuriosa* 
* Freund mit Wind und Wolken 
* Speaker: Det är lång, lång väg ... 

## Referanser


## Eksterne lenker
*
Malakhovka

**Malakhovka** (russisk: Мала́ховка) er en bymessig bosetning i Moskva oblast i Russland. Innbyggertall: 18&nbsp;552 (folketelling 2002), 26&nbsp;454 (folketelling 1989).

Malakhovka ligger 29&nbsp;km sørøst for Moskva. Byen har småindustri, to sanatorier, et historisk museum og gamle datsjaer. Lokalavisa i byen heter *Malakhovskij Vestnik* (russisk: Мала́ховский Ве́стник &ndash; «Malakhovka Herald»).

Marc Chagall underviste ved et herberge for jødiske gutter i byen i 1921

## Referanser


## Eksterne lenker
* Malakhovkas nettsted (russisk)
Kløfta Idrettslag

**Kløfta Idrettslag** (stiftet 23. september 1922) er et idrettslag som holder til på tettstedet Kløfta i Ullensaker kommune. Klubben tilbyr idretter som innebandy fotball, håndball, tennis, E-sport og sykkel. Idrettslaget har mer enn 1&nbsp;000 aktive medlemmer. Håndballagene spiller sine hjemmekamper i Kløftahallen.

## Fotball
Hjemmebanen til fotballaget heter Bakkedalen kunstgressbane, hvor det i dag finnes en kunstgressbane og hvor det er planlagt en større utbygging i løpet av 2017 som er forventet å stå ferdig i 2018/2019. Klubbens A-lag spiller i 4. divisjon.

### Tabell

## Referanser


## Eksterne lenker
* 
* Bakkedalen - Nordic Stadiums
Nederland under Sommer-OL 1908

**Nederland under Sommer-OL 1908**. 113 sportsutøvere fra Nederland, alle menn, deltok i elleve sportsgrener under Sommer-OL 1908 i London. OL-troppen besto av tjueto turnere, nitten friidrettsutøvere, sytten skyttere, tretten fekterte, tolv fotballspillere, ni brytere, sju vannpolospillere, fem syklister,  fire roere, tre svømmere og to tennisspillere. Nederland kom på syttendeplass på medaljestatistikken med to bronsemedaljer.

## Medaljer

## Medaljevinnerne

## Kilder
* Nederland under Sommer-OL 1908: Resultater og profilside  på sports-reference.com
William Beveridge

**William Beveridge** er navnet til flere personer:

* William Henry Beveridge (1879&ndash;1963), britisk økonom og sosialreformator
* William Beveridge (1637–1708), en engelsk biskop
* William Stanley Beveridge (1909&ndash;1995), en canadisk ishockeyspiller
Þorsteinn Pálsson

**Þorsteinn Pálsson** (født 29. oktober 1947 på Selfoss) er en islandsk redaktør og tidligere politiker for Sjálfstæðisflokkurinn. Han var Sjálfstæðisflokkurinns partileder fra 1983 til 1991, og Islands statsminister fra 1987 til 1988, og også innehatt flere andre ministerposter.
## Bakgrunn
Þorsteinn Pálsson ble født på Selfoss på Sør-Island, som sønn av økonomen Páll Sigurðsson (1916–) og Ingigerður Nanna Þorsteinsdóttir (1920–1982). Faren var halvbrors sønn av politikeren Svein Guðmundsson. Þorsteinn er gift med Ingibjörg Þórunn Rafnar (1950–), datter av politikeren Jónas G. Rafnar, som han har tre barn med. 

Han har studenteksamen fra 1968, og er cand.jur. fra 1974. Han var formann i studentforeningen Vöka 1969–1970, samt sentralstyremedlem i Sjálfstæðisflokkurinns ungdomsorganiasjon, Samband ungra sjálfstæðismanna, 1975–1977. Han var journalist i *[[Morgunblaðið]]* 1970–1975, redaktør i den konserative avisen *[[Visir]]* 1975–1979. Direktør i Vinnuveitendasambands Íslands 1979–1983. Etter sin politiske karriere var Þorsteinn ambassadør til Storbritannia 1999–2002 og Danmark 2002–2005. Fra 2006 til 2009 var han medredaktør i *[[Fréttablaðið]]*.

## Politisk karrière
Han ble første gang valgt inn på Alltinget i 1983. Samme år ble han valgt til partileder. Fra 1985 til 1987 var han finansminister under statsminister Steingrímur Hermannsson, som han overtok som statsminister etter i 1987. Han ble da Islands yngste statsminister noensinne, 40 år gammel. Han var også industriminister en kort periode i 1987. Som statsminister ledet han en koalisjonsregjering med Framsóknarflokkurinn, og senere også Alþýðuflokkurinn. Han gikk imidlertid av som statsminister i september 1988, på grunn av den økonomiske krisen i landet, da regjeringen ikke greide å enes om en krisepakke.

I 1991 mistet han vervet som partileder til Davíð Oddsson, som den gang var partiets nestleder og ordfører i Reykjavík. Da Oddsson dannet sin første regjering samme år, ble imidlertid Pálsson utnevnt til både fiskeri- og landbruksminister og justis- og kirkeminister. Han skjøttet begge verv inntil 1999, da han gikk ut av politikken.

## Referanser


## Eksterne lenker
* Þorsteinn Pálsson hos Alltinget
FC Honka

**Football Club Honka Espoo** eller bare **FC Honka** er en finsk fotballklubb fra byen Esbo. Klubben rykket opp til den finske eliteserien, Veikkausliiga, for første gang i klubbens historie etter 2005-sesongen. 

Hovedtrener og manager for klubben er Mika Lehkosuo, og klubben spiller sine hjemmekamper på Hagalunds idrottspark. Før 2005-sesongen hadde klubben i lang tid blitt sett på som en «nesten-klubb» som uten unntak underpresterte i Ykkönen, det nest høyeste nivået i finsk fotball. 

## Sesonger

## Referanser


## Eksterne lenker
* Klubbens offisielle nettsider
Nordbanerne

**Nordbanerne** er en gammel betegnelse på de tre jernbanene Hedemarksbanen (Eidsvoll-Hamar), Rørosbanen (Hamar-Røros-Trondheim) og Meråkerbanen (Trondheim-Storlien). Disse gikk nord for Østbanerne som var en fellesbetegnelse på Hovedbanen og Kongsvingerbanen. *Nordbanerne* var i bruk som offisiell betegnelse mellom 1880 (da ble Hedemarksbanen åpnet) og 1883.

*Nordbanerne* må ikke forveksles med Nordbanen som er en betegnelse på Gjøvikbanen med sidelinjer, et banesystem som ble tatt i bruk fra 1900.

## Referanser
Espen Løvås

**Espen Løvås** (født 1973) er en norsk skuespiller kjent fra Det Norske Teatret og Kaptein Sabeltann.

Løvås gikk på Statens teaterhøgskole fra 1996 til 1999. Han var ansatt ved Trøndelag Teater fra 1999 til 2004, og  ble deretter ansatt ved Det Norske Teatret.

Han spilte Glade Gorm i teaterforestillingen *[[Kaptein Sabeltann og grusomme Gabriels skatt]]*. Han har også spilt hovedrollen som Orlando i Trøndelag Teaters fremføring av *Hver sin lyst*, som er basert på William Shakespeares *As You Like it*.

## Roller ved Det Norske Teatret
*Engelbert i *Juvikfolke* (2004)
*Nevøen i *Den kaukasiske kritringen* (2004)
*Stabbe Troll [1. gong] i *Trollprinsen* (2004)
**Det folk vil ha* (2005)
*Aslak m.m. i *Peer Gynt* (2005)
*Dag i *Ned til sol* (2006)
*Sidvus/Puddel i *Verdas mest forelska* (2006)
*Postmann/Politibetjent i *Tvillingar* (2007)
*Signeur Lith mf i *An-Magritt* (2007)
*James i *Løytnanten frå Inishmore* (2008)
*Erich Klamroth i *Før solnedgang* (2008)
*Henrik Percy, kalla Jernspore i *Henrik IV* (2008)
*Mick i *Vaktmeisteren* (2009)

## Referanser


## Eksterne lenker
* 
*
Real Oviedo

**Real Oviedo** (asturiansk: *Real Uviéu)*) er en spansk fotballklubb fra Oviedo i Asturias. 

Klubben ble grunnlagt 26. mars 1926 og var det første asturiske laget som spilte i Primera División og er også det asturiske laget som har spilt flest sesonger på det øverste nivået i spansk fotball. Sist de spilte der var sesongen 2001/2002. Hjemmedrakten er blå, med hvite shorts. 

## Referanser


## Eksterne lenker
Layup

En **layup** er et basketballuttrykk som er brukt når en spiller hopper fra under, eller nær avstand, fra kurven og dytter ballen mot kurven med en hånd. Ofte løfter spilleren benet nærmest kurven da denne personen tar en layup. Det at spilleren dytter ballen med en hånd, skiller skuddet fra et hoppskudd. En layup er kjent som det mest vanlige skuddet i basketball.

En layup er sett på som en relativt lett og sikker scoring. Problemet med å få til en layup, er det å komme seg nære kurven, og det å unngå blokkeringer. En spiller som er høy nok eller som har god nok spenst til å komme seg en håndstørrelse over ringen kan velge om han vil prøve en mer atletisk variant, kalt slam dunk. Ettersom spillet har forandret seg over årene, har også layupen. En layup kategoriseres enten som en underhåndslayup eller en overhåndslayup. Ved en underhåndslayup brukes håndleddet og fingrene til å legge ballen direkte mot kurven eller ved at ballen støtes mot tavlen bak kurven. Denne type layup er i USA mer kjent som en fingerrull, og er klart vanskeligere å utføre enn en overhåndslayup. To spillere som benytter seg svært mye av denne typen layup er Mike Bibby og Allen Iverson.

En fingerrull har flere varianter, inkludert «rundt jorden», som involverer at ballen går rundt spilleren en gang før layupen. En annen variant av en fingerrull er at en spiller later som han skal skyte, men venter med skuddet til han er ferdig med layupen, også kalt en «fake». Et klassisk eksempel på flere varianter av en fingerrull er Jason Williams mens han spilte for Sacramento Kings. Under denne manøveren tar Williams ballen bak ryggen med hans høyre hånd, i et forsøk på å ta en lurepasning bak ryggen, før han tar ballen tilbake foran seg før han har sluppet pasningen for å avslutte layupen. Bob Cousy ble også svært kjent for denne varianten av en layup.

Den andre varianten av en layup er overhåndslayupen, som er nesten helt likt et vanlig hoppskudd, men fra betydelig nærmere avstand. En overhåndslayup involverer nesten alltid at ballen støtes mot tavlen bak kurven. Spillere som er spesielt kjent for denne typen layuper er Scottie Pippen og Karl Malone.

## Eksterne lenker
*
Einar Tveito

**Einar Tveito** (født 14. april 1890 i Lårdal, død januar 1958) var en norsk skuespiller.

Tveito filmdebuterte i 1920 i *[[Fante-Anne]]* og medvirket i 13 filmer til 1944.

## Filmografi
### Skuespiller
* 1944 – *[[Villmarkens lov]]* – Jo Waldor, reinstyv 
* 1943 – *[[Unge viljer (film)|Unge viljer]]* – Bjørn Storhaug, en bonde 
* 1940 – *[[Godvakker-Maren]]* – presten 
* 1939 – *[[Gjest Baardsen (film)|Gjest Baardsen]]* – Mathias Strandvik 
* 1937 – *[[Fant (film)|Fant]]* – Josefas onkel 
* 1936 – *[[Vi vil oss et land... ]]* – Per Lium, småbruker 
* 1936 – *[[Norge for folket]]* – Berg, handlesmann 
* 1934 – *[[Sangen om Rondane]]* – en hestehandler 
* 1933 – *[[Jeppe på bjerget (film)|Jeppe på bjerget]]* – Jesper ridefogd 
* 1928 – *[[Viddenes folk]]* – Lapp-Nils 
* 1927 – *[[Troll-elgen]]* – Gunnar Sløvika, hestehandler 
* 1926 – *[[Glomdalsbruden (film)]]* – Gjermund Haugsett, hans sønn 
* 1920 – *[[Fante-Anne]]* – Jon Sandbakken, en husmann

### Manusforfatter
* 1940 – *[[Godvakker-Maren]]*

### Produksjonsleder
* 1934 – *[[Sangen om Rondane]]*

## Referanser


## Eksterne lenker
*
Nina Nymark Andersen

**Nina Nymark Jakobsen** (tidl. Andersen) er en norsk tidligere fotballspiller som har spilt på landslaget. Hun ble europamester i 1993 og verdensmester i 1995.

Nina Nymark Andersen ble inspirert av tvillingsøster Anne til å spille fotball. Hun spilte, som sin søster, på Sandviken fram til hun i 1994 begynte på Fløya som resultat av at hun flyttet til Tromsø. Da Fløya rykket ned igjen etter endt sesong, pendlet Nymark Andersen fram til og med 1996, da hun la opp som spiller, 24 år gammel. I Sandviken fikk dermed Nymark Jakobsen med seg et cupgull i 1995.

Nymark Jakobsen var bare med på landslaget i tre år, fra 1993 til 1996, men i de tre årene rakk hun å få med seg EM-gull, VM-gull og OL-bronse. Som assistenttrener for Fløya fikk hun laget opp i Toppserien i 2002 og var med på å sikre laget to tredjeplasser i cupen. Hun la opp som assistenttrener i 2005, men kom tilbake i 2008. Først trente hun med Rune Repvik, så, etter at han dro som resultat av en spillerkonflikt, med Rune Bolstad fram til Trine Lise Andersen (ikke i slekt) ble ny trener for Fløya.

## Meritter
**Med landslaget**
* VM-gull 1995
* EM-gull 1993
* OL-bronse 1996

**Med Sandviken:**
* Cupgull 1995

## Referanser


## Eksterne lenker
*
Lanchester SMG

**Lanchester SMG** (Lanchester submachine gun) er en britisk maskinpistol fra andre verdenskrig.

Den ble utviklet da Royal Air Force bestemte seg for at de trenge en ny type maskinpistol for beskyttelse av flyplasser. De valgte å lage en kopi av den tyske MP28, da de hadde fått tak i eksemplarer som de hadde testet. Det britiske Admirality (ledelsen av marinen) valgte å slå seg sammen med flyvåpenet og innføre samme våpen. Tilslutt ble det til at det var kun Admirality som innførte våpenet.

Våpenet fik navnet Lanchester etter George Lanchester som sto for produksjonen hos Sterling Armament Company. Våpenet var tiltenkt for å bevokte fanger og til bruk ved landgang og av angrepsgrupper. Den første modellen, **MK I** hadde omstiller for halv- og helautomatisk ild, mens de nyere modellene med betegnelse **MK I*** hadde kun helautomatisk ild.

## Eksterne lenker
* Lanchester MK I at Modern Firearms